laion/Wikipedia-Exotic huggingface dataset:
მოლეკულური ფიზიკა

მოლეკულური ფიზიკა — ფიზიკის ნაწილი, რომელიც შეისწავლის სხეულთა ფიზიკურ თვისებებს სხვადასხვა აგრეგატულ მდგომარეობაში მათი მიკროსკოპული აღნაგობის განხილვის საფუძველზე. მოლეკულური ფიზიკის ამოცანების გადაწყვეტა ხდება სტატისტიკური ფიზიკის, თერმოდინამიკის და ფიზიკური კინეტიკის მეთოდებით. ძველი დროის ფილოსოფოსთა ნივთიერების აღნაგობის შესახებ ატომისტიკური წარმოდგენები წარმატებით გამოიყენეს XIX საუკუნის დასაწყისში ქიმიაში, რომელმაც დიდი გავლენა მოახდინა მოლეკულური ფიზიკის განვითარებაზე. მოლეკულური ფიზიკის პირველი ჩამოყალიბებული დარგი იყო აირთა კინეტიკური თეორია, შემდეგ ჯეიმზ კლარკ მაქსველის, ლუდვიგ ბოლცმანის და უილიარდ ჯოიშა გიბზის შრომების შედეგად შეიქმნა სტატისტიკური ფიზიკა. მოლეკულათშორისი ურთიერთქმედების შესახებ რაოდენობრივმა წარმოდგენებმა განვითარება დაიწყეს კაპილარული მოვლენების თეორიაში პიერ სიმონ ლაპლასის, ტ. ლუნგის, ს. პუასინის და უილიარდ ჯოიშა გიბზის და სხვა, შრომებმა საფუძველი ჩაუყარეს ზედაპირულ მოვლენათა თეორიას. მოლეკულათშორისი ურთიერთქმედებები გაითვალისწინა ვან-დერ-ვაალსმა რეალური აირებისა და სითხეების თვისებათა ახსნისას (1873). მოლეკულური ფიზიკის განვითარების ახალი პერიოდი, XX საუკუნის დასაწყისი, ხასიათდება იმის მტკიცებით, რომ სხეულები მოლეკულური აღნაგობისაა. ამ მიზნისათვის რენტგენის სხივების, შემდეგ კი ელექტრონებისა და ნეიტრონების დიფრაქციის გამოყენებამ მყარ კრისტალურ სხეულთა და სითხეთა აგებულების შესახებ ზუსტ მონაცემთა მიღების საშუალება მოგვცა. კვანტური მექანიკის წარმოდგენების საფუძველზე მოლეკულათშორისი ურთიერთქმედებების შესახებ მოძღვრება განვითარდა მაქს ბორნის (1937-1939), პ. დებაის, ფ. ლონდონისა და ვალტერ ჰაიტლერის შრომებში. ერთი აგრეგატული მდგომარეობიდან მეორეში გადასვლის თეორია, რომელიც ვან-დერ-ვაალსმა და უილიამ ტომსონმა შეიმუშავეს და რომელიც განვითარდა უილიარდ ჯოიშა გიბზის, ლევ ლანდაუს, მაქს ფოლმერისა და მათი მიმდევრების შრომებში, გარდაიქმნა ახალ ფაზათა წარმოქმნის თანამედროვე თეორიად. მოლეკულური ფიზიკა შეისწავლის აირების, სითხეებისა და მყარი სხეულების აღნაგობას, გარე პირობების გავლენით მათი თვისებების ცვლილებას და სხვა. ქართული საბჭოთა ენციკლოპედია, ტ. 7, თბ., 1984. — გვ. 81-82.
მოლოგა (მდინარე)

მოლოგა — მდინარე რუსეთში, კალინინის, ნოვგოროდისა და ვოლოგდის ოლქებში, ვოლგის მარცხენა შენაკადი. ჩადის რაბინსკის წყალსაცავში. სიგრძე 456 კილომეტრი, აუზის ფართობი 29 700 კმ². მიედინება დაჭაობებულ ვაკეზე, ზემოთში გადის ვერესტოვოს ტბაზე. შერეული საზრდოობის მდინარეა, ჭარბობს თოვლის წყალი. წყლის საშუალო ხარჯი შესართავიდან 58 კილომეტრზე 172 მ³/წმ. იყინება ოქტომბერ-დეკემბერში, ყინულძვრა ახასიათებს აპრილ-მაისში. მოლოგის ნაპირზეა ქალაქები: ბეჟეცკი, პესტოვო, უსტიუჟნა. ქართული საბჭოთა ენციკლოპედია, ტ. 7, თბ., 1984. — გვ. 83.
ლუის გუსმანი

ლუის გუსმანი (ესპ. Luis Guzmán; დ. 28 აგვისტო, 1956) — პუერტორიკოელი მსახიობი. მეტწილად გვევლინება ავაზაკის ან პოლიციელის როლში. შესრულებული აქვს როლები სტივენ სოდერბერგის ფილმებში: „მხედველობის არის მიღმა“ (1998), „ინგლისელი“ (1999), „ვაჭრობა“ (2000); გადაღებულია პოლ ტომას ანდერსონის ფილმებში: „ბუგის სტილის ღამეები“ (1997), „მაგნოლია“ (1999), „გამაოგნებელი სიყვარული“ (2002). გაახმოვანა რიკარდო დიასი ვიდეო თამაშებში: Grand Theft Auto: Vice City და Grand Theft Auto: Vice City Stories. მთავარი როლი შეასრულა HBO-ის ტელესერიალში How to Make It in America. ლუის გუსმანი დაიბადა პუერტო-რიკოს ქალაქ კაიეიში, დედამისის — ჰოსპიტალის მუშაკის როზას და მამინაცვალის — ბენჟამინ კარდონას ოჯახში. გაიზარდა ნიუ-იორკში. იყო სოციალური მუშაკი, გარდა ამისა მუშაობდა მსახიობად. საბოლოოდ, გამოდიოდა ქუჩის თეატრებსა და დამოუკიდებელ ფილმებში. ლუის გუსმანი ამჟამად ცხოვრობს ქალაქ სატონში. ლუის გუსმანი კინოფილმების ინტერნეტ-მონაცემთა ბაზაში ლუის გუსმანი Twitter-ზე
მერიან მური

მერიან მური (ინგლ. Marianne Moore; დ. 15 ნოემბერი, 1887, სენტ-ლუისი — გ. 5 თებერვალი, 1972, ნიუ-იორკი) — ამერიკელი პოეტი ქალი. მისი პირველი კრებულია „ლექსები“ (გამოქვეყნდა 1921 წელს). მისი სხვა პოეტური კრებულებიდან აღსანიშნავია „რჩეული ლექსები“, „სრული კრებული“. მისი პოეზია გამოირჩეოდა ინტელექტუალიზმით და ინდივიდუალიზმით. წერდა ვერლიბრით. მოდერნისტთაგან მური ყველაზე ახლოს დგას რომანტიზმთან. ქართული საბჭოთა ენციკლოპედია, ტ. 7, თბ., 1984. — გვ. 199. ↑ 1.0 1.1 1.2 1.3 http://bollingen.yale.edu/poet/marianne-moore ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 5.0 5.1 FemBio database <a href="https://wikidata.org/wiki/Track:Q61356138"></a> ↑ 6.0 6.1 გუგენჰაიმის მუზეუმი — 1937. <a href="https://wikidata.org/wiki/Track:Q10498496"></a><a href="https://wikidata.org/wiki/Track:Q201469"></a> ↑ 7.0 7.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 8.0 8.1 Munzinger Personen <a href="https://wikidata.org/wiki/Track:Q107343683"></a> ↑ Istituto dell'Enciclopedia Italiana Enciclopedia on line <a href="https://wikidata.org/wiki/Track:Q65921422"></a><a href="https://wikidata.org/wiki/Track:Q3803714"></a> ↑ Mainiero L., Faust L. L. American Women Writers: A Critical Reference Guide from Colonial Times to the Present — 1979. <a href="https://wikidata.org/wiki/Track:Q106787730"></a> ↑ Czech National Authority Database <a href="https://wikidata.org/wiki/Track:Q13550863"></a> ↑ https://www.gf.org/fellows/all-fellows/marianne-moore/ ↑ https://www.pulitzer.org/winners/marianne-moore ↑ https://www.macdowellcolony.org/artists/marianne-moore ↑ https://web.archive.org/web/20150315043417/https://poets.org/academy-american-poets/prizes/academy-american-poets-fellowship ↑ https://psa.fcny.org/psa/awards/frost_and_shelley/shelley_winners/ ↑ https://www.nationalbook.org/awards-prizes/national-book-awards-1952/
იოსებ ნავრატილი

იოსებ ნავრატილი (ინგლ. Josef Navrátil; დ. 17 თებერვალი, 1798, სლანი — გ. 21 აპრილი, 1865, პრაღა) — ჩეხი ფერმწერი. სწავლობდა პრაღის სამხატვრო აკადემიაში (1819–1823). მუშაობდა ჩეხი და გერმანელი მაღალი წრის წარმომადგენელთა დაკვეთით, მოხატა მათი სასახლეები. ნავრატილის მცირე ზომის ზომის პეიზაჟებმა, ნატურმორტებმა და ყოფის ამსახველმა სურათებმა, რომლებიც გამოირჩევიან ძერწვის თავისუფალი მანერითა და მდიდარი კოლორიტით, საფუძველი ჩაუყარა XIX საუკუნის ჩეხურ რეალისტურ ფერწერას. ქართული საბჭოთა ენციკლოპედია, ტ. 7, თბ., 1984. — გვ. 294.
ნანჩანის აჯანყება

ნანჩანის აჯანყება — ჩინეთის ეროვნულ-რევოლუციური არმიის ნაწილების შეიარაღებული გამოსვლა გომინდანის კონტრრევოლუციური ხელისუფლების წინააღმდეგ, 1927 წელს. მოაწყო ჩინეთის კომპარტიამ. ამ აჯანყებამ დასაბამი მისცა ჩინეთის კომპარტიის ისტორიას ახალ-გომინდანის წინააღმდეგ სამოქალაქო ომის პერიოდში. აჯანყება დაიწყო 1927 წლის 1 აგვისტოს, ქალაქ ნანჩანში. რევოლუციურ კომიტეტში ჩინეთის კომპარტიის წევრებთან ერთად შედიოდნენ სუნ ცინლინი და სხვა მემარცხენე გომინდანელები. აჯანყებას ხელმძღვანელობდა ჩინეთის კომპარტიის საფრონტო კომიტეტი (მდივანი ჯოუ ენლაი) და სამხედრო სარდლობა. აჯანყებულებმა 1 აგვისტოს განაიარაღეს ნანჩანის გომინდანელთა გარნიზონი, 3-5 აგვისტოს მოაწყეს ლაშქრობა სამხრეთისაკენ გუანჯოუს რევოლუციური ბაზის აღსადგენად. 50 დღიანი მარშის შემდეგ რევოლუციური ჯარები შევიდნენ აღმოსავლეთ გუანდუნის რაიონში, სადაც, 29-30 სექტემბერს ისინი დაამარცხეს გომინდანელთა ჯარებმა. ნანჩანის აჯანყებამ საფუძველი ჩაუყარა ჩინეთის წითელი არმიის შექმნას. 1 აგვისტო ჩინეთის სახალხო რესპუბლიკაში სახელმწიფო-განმათავისუფლებელი არმიის შექმნის დღეა. ქართული საბჭოთა ენციკლოპედია, ტ. 7, თბ., 1984. — გვ. 313-314.
ტომი ჰაასი

თომას მარიო ჰაასი (გერმ. Thomas Mario Haas; დ. 3 აპრილი, 1978, ჰამბურგი, დასავლეთი გერმანია) — გერმანელი ყოფილი პროფესიონალი ჩოგბურთელი, მსოფლიოს ყოფილი მეორე ჩოგანი. ჰაასმა კარიერაში ერთეულთა თანრიგში ATP-ის 15 ტურნირი მოიგო, აქედან ერთი მასტერსი. დიდი სლემის ოთხივე ტურნირზე, ჰაასმა მინიმუმ მეოთხედფინალამდე მიაღწია. 2002 წელს, იგი მსოფლიო რეიტინგში მეორე ადგილზე გადავიდა. მის კარიერას ხშირად ტრავმები უშლიდა ხელს. პირველად ტრავმის გამო ჰაასმა 2003 წლის სეზონი მთლიანად გამოტოვა, ხოლო მეორედ 2010 წლის თებერვლიდან 2011 წლის ივნისამდე პერიოდი. ოლიმპიურ თამაშებზე, ჰაასს ერთი ვერცხლის მედალი აქვს ერთეულებში მოპოვებული. გერმანელმა კარიერა 2018 წელს დაასრულა. ჰაასი დაიბადა პიტერ და ბრიჯიტ ჰაასების ოჯახში. ჰყავს ორი და – საბინი და კარინი. პიტერ ჰაასი ძიუდოში ევროპის ყოფილი ჩემპიონი და ცნობილი მსახიობის არნოლდ შვარცენეგერის კლასელია. ტომიმ ჩოგბურთის თამაში 4 წლის ასაკში მამასთან ერთად დაიწყო. 2011 წელს იგი ფლორიდაში გადავიდა ცნობილი საჩოგბურთო მწვრთნელის – ნიკ ბოლეტიერის აკადემიაში სავარჯიშოდ. ჰაასის მეუღლეა ამერიკელი მსახიობი სარა ფოსტერი, რომელიც არის ცნობილი კომპოზიტორის – დევიდ ფოსტერის ქალიშვილი. წყვილს ორი ქალიშვილი ჰყავთ – ვალენტინა და ჟოზეფინა. (დ) – დახურული კორტი * 2007 წლის უიმბლდონზე, ჰაასი მოეხსნა მატჩიდან. არ ითვლება წაგებად. პ-ო – პლეი-ოფი ჯე – ჯგუფური ეტაპი ვინსენტ სპეიდი 9–2 ქსავიე მალისი 9–4 მაქს მირნი 8–1 ანდრეი პაველი 8–4 დომინიკ ჰრბატი 8–6 ფაბრის სანტორო 6–3 ფლორიან მაიერი 5–0 დიმიტრი ტურსუნოვი 5–1 ანდრეას სეპი 5–2 შენგ სჰალკენი 4–1 რობი ჯინეპრი 4–2 სემ ქუერი 4–2 ფელისიანო ლოპესი 3–0 მარსელ გრანოლიერსი 3–1 იარკო ნიემინენი 3–1 ფილიპ კოლშრაიბერი 3–4 შტეფან კოუბეკი 2–0 ჯეისონ სტოლტენბერგი 2–0 იგორ ანდრეევი 2–1 ხუან იგნასიო ჩელა 2–2 ივო კარლოვიჩი 2–4 არნო ბიოჩი 1–0 რენცო ფურლანი 1–0 იან-მაიკლ გემბილი 1–0 ალბერტ პორტასი 1–0 ფრანსისკო კლავეტი 1–1 ალექსანდრე დოლგოპოლოვი 1–1 ნიკოლია ესკიუდე 1–1 ანდრეა გაუდენცი 1–1 ბენუა პერი 1–1 მარკ ვუდფორდი 1–1 პოლ-ანრი მატიო 1–2 ბერნარდ ტომიჩი 1–3 იუნეს ელ-აინაუი 0–1 ეჟი იანოვიჩი 0–1 იან სიმერინკი 0–1 ფაბიო ფონინი 0–2 ფრანკო სკილარი 0–2 ოფიციალური საიტი (გერმანული) (ინგლისური) ტომი ჰაასი Facebook-ზე ტომი ჰაასი Twitter-ზე ჰაასი ATP-ის ოფიციალურ საიტზე ჰაასი ITF-ის ოფიციალურ საიტზე დაარქივებული 2018-07-13 საიტზე Wayback Machine. ჰაასი დეივისის თასის ოფიციალურ საიტზე ↑ „Men's Tennis ATP Rankings“. atpworldtour.com. ციტირების თარიღი: 15 იანვარი, 2018. შეამოწმეთ თარიღის პარამეტრი |accessdate=-ში (დახმარება) ↑ „Tommy Haas calls time on career spanning more than two decades“. skysports.com. ციტირების თარიღი: 16 მარტი 2018. ↑ „Tommy Haas player bio“. atpworldtour.com. ციტირების თარიღი: 30 იანვარი 2018.
პეტარ კოჩიჩი

პეტარ კოჩიჩი (სერბ. Петар Кочић; დ. 29 ივნისი, 1877, სტრიჩიჩი, ბოსნია და ჰერცეგოვინა — გ. 27 აგვისტო, 1916, ბელგრადი) — სერბი მწერალი და საზოგადო მოღვაწე. კოჩიჩის ნოველები მნიშვნელოვანი ეტაპია სერბული რეალისტური პროზის განვითარებაში (კრებული „მთებიდან და მთისწინეთიდან“, 1902; სატირული პიესა „მაჩვი სასამართლოს წინაშე“, 1904 და სხვა). კოჩიჩი ასახავს ბოსნიის გლეხთა ტრაგიკულ ბედს თურქ დამპყრობთა და ფეოდალთა უღელქვეშ. ქართული საბჭოთა ენციკლოპედია, ტ. 6, თბ., 1983. — გვ. 8. შეგიძლიათ იხილოთ მედიაფაილები თემაზე „პეტარ კოჩიჩი“ ვიკისაწყობში. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 3.0 3.1 Кочич Петар // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
თეოდორ ბილროთი

თეოდორ ბილროთი (გერმ. Theodor Billroth; დ. 26 აპრილი, 1829, ბერგენი — გ. 6 თებერვალი, 1894, აბაცია) — გერმანელი ქირურგი. სამედიცინო განათლება მიიღო გრაიფსვალდში, გეტინგენსა და ბერლინში. იყო ქირურგიული კლინიკის პროფესორი ციურიხსა (1859) და ვენაში (1867). დაამუშავა ახალი ოპერაციები: საყლაპავი მილისა და კუჭის რეზექცია, ხორხისა და წინამდებარე ჯირკვლის ამოკვეთა. ჩიყვის ოპერაცია და სხვა. პირველმა გააკეთა წარმატებით კუჭის გასავლის (პილორუსის) კიბოს ოპერაცია (1881). აქედან დაიწყო კუჭის ქირურგიის სწრაფი განვითარება. ქართული საბჭოთა ენციკლოპედია, ტ. 2, თბ., 1977. — გვ. 373.
სნუკერის თამაშის წესები

სნუკერის თამაში მიმდინარეობს მაგიდაზე განლაგებულ ბურთებზე კიის დარტყმებით — ორი (ან მეტი) მოთამაშის მიერ, რომლებიც რიგ-რიგობით ახორციელებენ დარტყმებს და ცდილობენ, რაც შეიძლება მეტი ქულა დააგროვონ თამაშის წესების ფარგლებში. თამაში მიმდინარეობს შემდეგნაირი ზომების მქონე მართხკუთა მაგიდაზე: სიგრძე — 11 ფუტი და 8 დიუმი ± ½ დიუმი 3569 მმ ± 13 მმ სიგანე — 5 ფუტი 10 დიუმი ± ½ დიუმი 1778 მმ ± 13 მმ სიმაღლე — 2 ფუტი 9 ½ დიუმი 851—876 მმ სიმაღლე სათამაშო ზედაპირიდან გვერდის ზედა მხარემდე — 39 — 40 მმ თამაშის კომპლექტი შედგება 15 წითელი, 6 ფერადი და ერთი თეთრი ბურთისგან. ბურთების „ღირებულება“: წითელი — 1 ქულა; ყვითელი — 2 ქულა; მწვანე — 3 ქულა; ყავისფერი — 4 ქულა; ლურჯი — 5 ქულა; ვარდისფერი — 6 ქულა; შავი — 7 ქულა. თამაში მიმდინარეობს ბილიარდის კიით, რომელიც არ უნდა იყოს 3 ფუტზე მოკლე (914 მმ). ასევე გამოიყენება დამაგრძელებლები და რესტები (ინგლ. rest), რომლებიც რთულად დასარტყამი პოზიციიდან თამაშის საშუალებას იძლევა. სნუკერის თამაშის წესები World Snooker-ზე (ინგლისური) ↑ აგრეთვე არსებობს თამაშის სხვა ვარიანტები ბურთების განსხვავებული რაოდენობით
სნუკერის მსოფლიო ჩემპიონატის ფინალი 1985

მთავარი სტატია: მსოფლიო ჩემპიონატი სნუკერში 1985. 1985 წლის სნუკერის მსოფლიო ჩემპიონატის ფინალური მატჩი ტარდებოდა 1985 წლის 27 აპრილიდან აპრილამდე კრუსიბლის თეატრში, შეფილდში (ინგლისი). ფინალი და, შესაბამისად, ტურნირი მოიგო ჩრდილოეთირლანდიელმა დენის ტეილორმა, რომელმაც ყოფილი მსოფლიო ჩემპიონი — ინგლისელი სტივ დეივისი დაამარცხა ანგარიშით 18:17. ფინალური მატჩი დაიწყო დეივისის დიდი უპირატესობით — პირველი სათამაშო სესია დამთავრდა ანგარიშით 7:0. შემდეგ ის ლიდერობდა 8:0-ს, თუმცა ტეილორმა დიდი ქამქები გააკეთა და ანგარიში სხვაობა შეამოკლა 7:9-მდე, შემდეგ კი საერთოდ გაათანაბრა — 11:11. მიუხედავად ამისა, დეივისმა შემდეგი ორი პარტია შავ ბურთზე მოიგო, ოდნავ მოგვიანებით კი 17:15 იგებდა. ამგვარად, მას გამარჯვებამდე მხოლოდ 1 ფრეიმის მოგებაღა აკლდა, მაგრამ დენისი კვლავ დაეწია და მატჩი გადამწყვეტ, 35 ფრეიმამდე მიიყვანა. 1985: ფინალი შავზე (BBC Sport) (ინგლისური) ზოგადი მონაცემები ტურნირის შესახებ Global-Snooker-ზე დაარქივებული 2012-03-06 საიტზე Wayback Machine. (ინგლისური)
Mitsubishi

Mitsubishi Group (იაპონ. 三菱グループ მიცუბიში გურუპუ?, აგრეთვე ცნობილია, როგორც Mitsubishi Group of Companies ან Mitsubishi Companies, არაოფიციალურად Mitsubishi Keiretsu) — იაპონური მრავალნაციონალური კომპანიების ავტონომიური ჯგუფი. კომპანიები მოიცავენ Mitsubishi-ს ბრენდის, სავაჭრონიშნისა და მემკვიდრეობის გამზიარებელი ბიზნესების მთელ რიგს. Mitsubishi-ს კომპანიების ჯგუფი წარმოადგენს თავისუფალ იურიდიულ პირს, Mitsubishi Keiretsu-ს, რომელიც ხშირად მოიხსენიება იაპონური და აშშ-ის მედიის ოფიციალურ შეტყობინებებში; ყველა ეს კომპანია ზოგადად წარმოადგენს იმავე სახელწოდების მქონე Zaibatsu-ს. „ტოპ“ 25 კომპანია ასევე Mitsubishi Kinyokai-ს ან „პარასკევის კლუბი“-ს წევრიცაა, რომელნიც შეხვედრებს ყოველთვიურად ატარებენ. დამატებით Mitsubishi.com-ის კომიტეტს ევალება Mitsubishi-ს ბრენდის კომუნიკაციისა და ხელმისაწვდომობის გაიოლება ოფიციალური საიტის მეშვეობით. Mitsubishi-ს კომპანია ივასაკი იატაროს (1834–1885) მიერ, 1870 წელს თავდაპირველად დაარსდა, როგორც საზღვაო ტვირთგადაზიდვის კომპანია. 1873 წელს კომპანიის სახელი შეიცვალა Mitsubishi Shokai-თ . სახელი Mitsubishi (三菱 შედგება ორი ნაწილისგან:„მიცუ“ ნიშნავს „სამს“ ხოლო „ჰიში„ (რომელიც რენდაკუს ქვეშ „ბიში“-თ იკითხება) ნიშნავს „წყლის კაკალს“, აქედან მოდის „რომბის“ ფორმაც, რომელიც კომპანიის ცნობილ ლოგოშია ასახული. სახელი ასევე ითარგმნება, როგორც „სამი ბრილიანტი“. Asahi Glass Co. The Bank of Tokyo-Mitsubishi UFJ Kirin Brewery Co., Ltd. Meiji Yasuda Life Insurance Company Mitsubishi Corporation Mitsubishi Aircraft Corporation Mitsubishi Electric Corporation Mitsubishi Estate Co. Mitsubishi Heavy Industries, Ltd. Mitsubishi Materials Corporation (MMC) Mitsubishi Logistics Mitsubishi Motors (ავტომობილების Automobile წარმოება და გაიყიდვები) Mitsubishi Paper Mills, Ltd. Mitsubishi Plastics, Inc. Mitsubishi Rayon Co., Ltd. Mitsubishi Research Institute, Inc. Mitsubishi Shindoh Co., Ltd. Mitsubishi Steel Mfg. Co., Ltd. MSSC Inc. Mitsubishi UFJ Trust and Banking Corporation (Mitsubishi UFJ Financial Group-ის ნაწილი) Mitsubishi UFJ Securities Nikon Corporation Nippon Oil Corporation NYK Line (Nippon Yusen Kabushiki Kaisha) P.S. Mitsubishi Construction Co., Ltd. Tokio Marine & Nichido Fire Insurance Co., Ltd. ეს კომპანიები არიან Mitsubishi Kinyokai-ის (პარასკევის კლუბის) წევრები და ყოველთვიურად ატარებენ შეხვედრებს. Asahi Glass Co. Kirin Brewery Company Mitsubishi Chemical Holdings Mitsubishi Corporation Mitsubishi Electric Mitsubishi Estate Mitsubishi Heavy Industries Mitsubishi Logistics Mitsubishi Materials Mitsubishi Motors Mitsubishi Paper Mills Mitsubishi UFJ Financial Group Nikon Nippon Yusen „Mitsubishi“ იაპონურად „სამ ბრილიანტს“ ნიშნავს. აეს ოჰი ფუკუის პრეფექტურაში. იაპონია Mitsubishi Lancer Mitsubishi FG 25 Mitsubishi-ს ტელევიზორი Mitsubishi-ს კონდიციონერი კომპანია Mitsubishi Electric-ის მიერ წარმოებული ანტენა, ატაკამას ასტრონომიური ობსერვატორიისთვის ჩილეში ვიკისაწყობში არის გვერდი თემაზე: Mitsubishi Mitsubishi-ს ჯგუფის ოფიციალური საიტი (ინგლისური), (იაპონური) Mitsubishi Corporation (ინგლისური) Mitsubishi-ს დამაარსებელი — იატარო ივასაკი დაარქივებული 2014-02-03 საიტზე Wayback Machine. (რუსული) ↑ [1] ↑ Mitsubishi.com Committee ↑ The Mitsubishi Mark
როდნი უოკერი

სერ როდნი უოკერი (ინგლ. Sir Rodney Walker) — გამოჩენილი ბრიტანელი ბიზნეს-მაგნატი, სპორტული ფუნქციონერი და მეცენატი. 2003—2009 წლებში — WPBSA-ის ხელმძღვანელი. დაიბადა 1943 წელს ინგლისში. 16 წლისამ მიატოვა სკოლა, რათა მშენებლობის სფეროში ემუშავა. მოგვიანებით მიიღო საინჟინრო განათლება და დაკავდა ბიზნესით. 1976 წელს მან დააარსა კომპანია „Myerscough Holdings“. ბიზნესის წარმატებული მართვის წყალობით დააარსა კიდევ რამდენიმე კომპანია სამოქალაქო მშენებლობისა და ინფრასტრუქტურის სფეროში, რომელთა ხელმძღვანელობაში ის დღემდე იღებს მონაწილეობას. ამჟამად როდნი უოკერი არის „Myerscough Holdings“-ის აქციების საკონტროლო პაკეტის მფლობელი, „SMC Group“-ის დირექტორთა საბჭოს წევრი, ფირმა „Empire interactive Plc“-ის ხელმძღვანელი, „Healthcare Communications Group“-ის დირექტორთა საბჭოს წევრი და სხვა. გარდა ამისა, უოკერი მონაწილეობას იორკშირში რამდენიმე საზოგადო და საქველმოქმედო ორგანიზაციის მოღვაწეობაში. ბრიტანეთის იმპერიის ორდენის (DBE) რაინდი (1996) — სპორტის განვითარებაში შეტანილი წვლილისთვის. ბრედფორდის უნივერსიტეტის საპატიო დოქტორი (1996). ოფიციალური საიტი სერ როდნი უოკერი WorldSnooker.com-ზე
მეინ-ტური

მეინ-ტური (ინგლ. main tour) — სეზონის განმავლობაში სნუკერის მთავარი ტურნირების სერია პროფესიონალებისთვის. 2011/12 წლების სეზონზე მეინ-ტური მოიცავდა შემდეგ რეიტინგულ შეჯიბრებს: Australian Goldfields Open, შანხაი მასტერსი, დიდი ბრიტანეთის ჩემპიონატი, German Masters, უელსის ღია ჩემპიონატი, World Open (ყოფილი გრან-პრი), ჩინეთის ღია ჩემპიონატი და სეზონის მთავარი ტურნირი — მსოფლიო ჩემპიონატი; არარეიტინგულები — Wuxi Classic, გუნდური მსოფლიო თასი, Brazilian Masters, მსოფლიო ჩემპიონატი ვეტერანებს შორის, პრემიერ-ლიგა, Championship League და მთავარი არარეიტინგული ტურნირი — მასტერსი; დაბოლოს, მინი-რეიტინგულ სერია Players Tour Championship-ს. 2009/10 წლების სეზონის მეინ-ტური დაარქივებული 2011-11-08 საიტზე Wayback Machine. (ინგლისური)
სნუკერისტების ოფიციალური რეიტინგი 2009-2010 წლების სეზონზე

სნუკერისტების ოფიციალური რეიტინგი 2009/2010 წლების სეზონზე წარმოადგენს ჯამს რეიტინგული ქულების, რომლებიც სნუკერისტებმა დააგროვეს წინა ორი სეზონის განმავლობაში (2007/08 და 2008/09). ქვემოთ მოცემულია ოფიციალური რეიტინგის სრული ვერსია. რეიტინგი Worldsnooker-ზე (ინგლისური) რეიტინგი global-snooker-ზე დაარქივებული 2009-09-18 საიტზე Wayback Machine. (ინგლისური) რეიტინგი კრის ტერნერის არქივში დაარქივებული 2011-04-14 საიტზე Wayback Machine. (ინგლისური)
Embassy (სიგარეტი)

Embassy — Imperial Tobacco-ის სიგარეტის ბრენდი. პირველად გაიყიდა 1914 წელს და განახლდა, როგორც კუპონის ბრენდი, 1962 წელს. 1976 წელს ბრენდი გახდა სნუკერის მსოფლიო ჩემპიონატის სპონსორი და ასეთად დარჩა 2005 წლამდე, სანამ დიდი ბრიტანეთის ხელისუფლებამ არ აკრძალა თამბაქოსა და ალკოჰოლის მწარმოებელი კომპანიების მიერ სპორტული შეჯიბრების სპონსორირება. Embassy Mild/Blue Embassy Filter Embassy Number 1 Belair Menthol Embassy Envoy Embassy Gold Embassy Number 3 Embassy Number 5 Embassy Number 3 Extra Mild Embassy Number 5 Extra Mild Embassy Extra Mild Embassy Number 1 Extra Mild Embassy Premier with NSM (New Smoking Mixture) სპონსორირების აკრძალვა Imperial tobacco ↑ "History დაარქივებული 2010-05-14 საიტზე Wayback Machine. ", Imperial Tobacco ↑ "Snooker hunts replacement for Embassy", Marketing Week, 14 April 2005 ↑ Harrison, Shirley (2000) Public Relations: An Introduction, 2nd edition, Cengage Learning EMEA, ISBN 978-1-86152-547-5, p.152
რიკი უოლდენი

რიკი უოლდენი (ინგლ. Ricky Walden) (დ. 11 ნოემბერი, 1982 წელი) — ინგლისელი პროფესიონალი სნუკერისტი. დაიბადა ინგლისში, მაგრამ ამჟამად ცხოვრობს ქალაქ ფლინტშირში, უელსში. შანხაი მასტერსი ჩემპიონი — 2008 Sangsom 6 Red World Grand Prix ჩემპიონი — 2008 General Cup International ჩემპიონი — 2009 ოფიციალური საიტი დაარქივებული 2013-05-21 საიტზე Wayback Machine. (ინგლისური) პროფილი Global-Snooker დაარქივებული 2010-09-26 საიტზე Wayback Machine. (ინგლისური) პროფილი World Snooker-ზე (ინგლისური) ↑ სტატისტიკა Cue Tracker-ზე ↑ სტატისტიკა Cue Tracker-ზე
ITV

ITV (Independent Television-დან) — დიდი ბრიტანეთის ერთ-ერთი წამყვანი სატელევიზიო კორპორაცია. დაარსდა 1955 წლის 22 სექტემბერს. მფლობელი — ITV Networks Limited (შედგება ITV plc-ის, STV Group plc-ის, UTV Media plc-სა და Channel Television Ltd.-გან) სხვა ბრიტანული სატელევიზიო ქსელებისგან განსხვავებით, აი-ტი-ვი არ წარმოადგენს ერთიან კომპანიას (თუმცა ბოლო დროს კომპანიები, რომლებიც მას შეადგენენ, გაერთიანდა ცალკეულ ჰოლდინგებში). ამჟამიმდენი მმართველი „Ofcom“ 15 კომპანიაზე, შესაბამისად, 15 რეგიონში გასცემს პროგრამების რეგიონული რეტრანსლირების ლიცენზიებს. ამ სიაში სხვა ლიცენზიებთან ერთად შედის ზოგადეროვნული ლიცენზია დილის ეთერის ტრანსლირებაზე 6:00-დან 9:25-მდე, ტელეტექსტის სერვისებით მომარაგების ლიცენზია და ორი ლიცენზია ლონდონში რადიომაუწყებლობისთვის (ორშაბათიდან პარასკევამდე და უქმეებზე, შესაბამისად). უკანასკნელად ლიცენზია გაიცა 1991 წელს (აქამდე, დაახლოებით 10 წელიწადში ერთხელ). ITV Lunchtime News ITV Evening News ITV Nightly News ITV Weekend News ITV News ITV Business Daily „Style Queen“ „Jean-Claude Van Damme: Behind Closed Doors“ „The X Factor“ „Who Wants To Be A Millionaire“ „The Cube“ „Red or Black?“ „The Chase“ ოფიციალური საიტი [1] [2] დაარქივებული 2016-01-18 საიტზე Wayback Machine. [3]
The Shin

The Shin (შინი) — ქართული ჯაზ და ფიუჟენ ჯგუფი. ჩამოყალიბდა გერმანიაში, 1998 წელს. მასში შედიან: ზაზა მიმინოშვილი (გიტარები, ფანდური), ზურაბ გაგნიძე (ბას-გიტარა, ვოკალი) და მამუკა ღაღანიძე (ვოკალი, პერკუსია). ჯგუფის მუსიკა ითავსებს ქართული ხალხური მუსიკის ელემენტებს, ჯაზს, პოლიფონიურ ვოკალებს, ფლამენკოსა და ფიუჟენს. ალბომები წერული (1999) იბერო-კავკასიური სტილი (2003) მრავალჟამიერ (2005) ეგარი (2006) ეს არი (2009) შავი ზღვის ცეცხლი (2009) არაჩვეულებრივი გამოფენა (2013) სინგლები „Three Minutes To Earth“, მარიკო ებრალიძესთან ერთად (2014) ოფიციალური საიტი
მეტეოიდიოტი

მეტეოიდიოტი — ნანა ჯორჯაძის 2008 წლის ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. დათოს, რომელიც ციხიდან ახლახან გამოსულია, არაფერი გააჩნია, არც ძალა, არც ფული. ამიტომ ცოლი გაურბის, შვილები კი არ აღიარებენ. დათოს პრობლემების გადაჭრაში ზებუნებრივი ძალები დაეხმარებიან. მერაბ ნინიძე — დათო ანა ანტონოვიჩი — ელენა ნინო კირთაძე — სიკვდილი რამაზ ჩხიკვაძე — ბაბუა გიორგი „მეტეოიდიოტი“ [დაარქივებული] — ეროვნული ფილმოგრაფია
ჩესტერფილდი

ჩესტერფილდი (ინგლ. Chesterfield) — ქალაქი დიდ ბრიტანეთში. ქალაქი ჩესტერფილდი მდებარეობს ინგლისის ცენტრალურ ნაწილში, დერბიშირის საგრაფოს ტერიტორიაზე, ისტ-მიდლენდსის რეგიონში, შეფილდიდან სამხრეთით. 1204 წელს ინგლისის მეფე ჯონ უმიწაწყლომ ჩესტერფილდს ვაჭრობის უფლება მისცა. XIX საუკუნეში ჩესტერფილდი სწრაფად გადაიქცა დიდი ქალაქად, განსაკუთრების მას შემდეგ, რაც ჯორჯ სტეფენსონმა ააგო სარკინიგზო ხაზი ლიდზი — დერბი, რომელიც ჩესტერფილდზე გადიოდა. ქალაქის სიმბოლოა წმინდა მარიასა და ყველა წმინდანის ტაძრის სამრეკლოს მრუდი (სპირალური) წვერო (აგებულია XIV საუკუნეში).  გერმანია დარმშტადტი  საფრანგეთი ტრუა  ჩინეთი იანგქუანი  ნამიბია ცუმები